wickkiey/tamil-wikipedia-markdown huggingface dataset:
# மத்திய சேமிப்புக் கிடங்கு கழகம்

**மத்திய சேமிப்புக் கிடங்கு கழகம்** 1957 ஆம் ஆண்டு நிறுவப்பட்டது. இது விவசாயத் துறைக்கு சரக்குகளை வழங்க ஆதரவாக இருக்க தொடங்கப்பட்டது. 10.3 மில்லியன் டன் சேமிப்பு திறன் கொண்ட கிடங்கு சேவைகள் நாடு முழுவதும் 467 கிடங்குகள் செயல்படுகிறது. இதில் உணவு தானிய கிடங்குகள், தொழிற்சாலை சேமிப்பு கிடங்குகள், சேமிப்பு, சரக்கு பெட்டி நிலைய கிடங்குகள், உள்நாட்டு அனுமதிச் சீட்டு மற்றும் வான் சரக்கு கிடங்குகளின் சேவைகளும் அடங்கும்.  

இந்திய அரசின் பொதுத்துறை நிறுவனங்களில் சிறு நவரத்தின மதிப்பைப் பெற்ற நிறுவனம் ஆகும்.  

## வரலாறு
இந்த அமைப்பு 1957 ஆம் ஆண்டு நிறுவப்பட்டது. இந்த மத்திய சேமிப்புக் கிடங்கு கழகத்திற்காக கிடங்கு கழகம், சட்டம் 1962 இயற்றப்பட்டுள்ளது.  

### சேவைகள்
- சேமிப்பு
- வான் சரக்கு நடவடிக்கைகள்
- ஒப்பந்தப்படுத்தப்பட்ட வசதிகள்

## இதனையும் காண்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்

## அதிகாரப்பூர்வ இனையதளம்
- அதிகாரப்பூர்வ இணையத்தளம்
# பி. எஸ். அப்துர் ரகுமான்



**பி. எஸ். அப்துர் ரஹ்மான்** (B.S. Abdur Rahman) அக்டோபர் 15 1927 - ஜனவரி 7 2015) இவர் ஒரு இந்தியத் தொழிலதிபர் ஆவார்.  

## வாழ்க்கை
ராமநாதபுரம் மாவட்டம் கீழக்கரையில் பிரபல முத்து வணிகர் புகாரி ஆலிம் தம்பதியினருக்கு பிறந்த இவர் வள்ளல் சீதக்காதி குடும்பத்தைச் சேர்ந்தவர்.  

## நிறுவனங்கள்
பி. எஸ். அப்துர் ரகுமான் பல்கலைக்கழகம் நிறுவன வேந்தர், சீதக்காதி அறக்கட்டளை, அகில இந்திய இஸ்லாமிய நிறுவனம், கிரசன்ட் பள்ளி, கீழக்கரை தாஸிம் பீவி அப்துல் காதர் பெண்கள் கல்லூரி, சென்னை, மதுரை, நாகூர் ஆகிய இடங்களிலுள்ள கிரசன்ட் மெட்ரிக்குலேசன் பள்ளிகள்,.  
துபாயைத் தலைமையிடமாகக் கொண்ட ஈ.டி.ஏ.அஸ்கான் ஸ்டார் நிறுவனம், ஈடிஏ ஸ்டார் நிறுவனம், ஈ.சி.சி.ஐ., உள்ளிட்ட பல நிறுவனங்களை நடத்தி வந்ததுடன், யூசுப் சுலைகா மருத்துவமனை, கிரசன்ட் மருத்துவமனைகளையும் நிறுவியுள்ளார்.  

அப்துர் ரஹ்மான்]]
# ஐக்கிய அமெரிக்காவின் பொதுவிலுள்ள இயற்றுச் சட்டங்கள்


***ஐக்கிய அமெரிக்காவின் பொதுவிலுள்ள இயற்றுச் சட்டங்கள்*** (*United States Statutes at Large*) அல்லது பரவலாக ***பொதுவிலுள்ள இயற்றுச் சட்டங்கள்*** (*Statutes at Large*,சுருக்கமாக **Stat.**), ஐக்கிய அமெரிக்க சட்டமன்றத்தால் நிறைவேற்றப்பட்ட சட்டவாணைகள் மற்றும் உடன்நிகழ் தீர்மானங்களின் அலுவல்முறையான பதிவாகும். காங்கிரசின் ஒவ்வொரு சட்டவாணையும் தீர்மானமும் (சீட்டுச் சட்டங்கள்) பொதுச்சட்டம் (Pub.L.) என்றோ தனிச்சட்டம் (Pvt.L.) என்றோ பகுக்கப்பட்டு வரிசைப்படுத்தப்படுகின்றன. காங்கிரசின் அமர்வு முடிந்தபிறகு இவை *பொதுவிலுள்ள சட்டங்கள்* என அமர்வுப்படியும் வரிசை எண்படியும் ஒழுங்குபடுத்தப்படுகின்றன. கூட்டரசு இயற்றுச் சட்டங்கள் மூன்றங்கங்களாக வெளியிடப்படுகின்றன; சீட்டுச் சட்டங்கள், அமர்வுச் சட்டங்கள் (*பொதுவிலுள்ள சட்டங்கள்*), ஐக்கிய அமெரிக்க சட்டத்தொகுதி (*United States Code*) என்பனவாம்  

## மேற்சான்றுகள்
# பாரிஸ் உடன்படிக்கை (1898)

**பாரிசு உடன்படிக்கை 1898**, ,எசுப்பானியப் பேரரசு அமெரிக்க ஐக்கிய நாட்டிடம் கியூபாவின் கட்டுப்பாட்டை இழந்ததையும் புவேர்ட்டோ ரிக்கோ, எசுப்பானிய மேற்கிந்தியத் தீவுகளின் சில பகுதிகள், குவாம் தீவு மற்றும் பிலிப்பீன்சை அந்நாட்டிற்கு வழங்கியதையும் ஆவணப்படுத்துகின்ற 1898இல் ஏற்பட்ட உடன்படிக்கை ஆகும். பிலிப்பீன்சை அமெரிக்காவிற்கு மாற்றிக்கொள்ள எசுப்பானியப் பேரரசுக்கு ஐக்கிய அமெரிக்கா $20 மில்லியன் கொடுத்தது. எசுப்பானிய அமெரிக்கப் போரை முடிவுக்குக் கொண்டுவந்த இந்த உடன்படிக்கை திசம்பர் 10, 1898 அன்று கையெழுத்தானது. இந்த உடன்பாடு ஏப்ரல் 11, 1899 முதல் செயற்பாட்டிற்கு வந்தது.  

இந்த உடன்படிக்கையை அடுத்து அமெரிக்காக்களிலும் பசிபிக் தீவுகளிலும் எசுப்பானியப் பேரரசின் ஆட்சி முடிவுற்றது; உலக வல்லமை நாடாக ஐக்கிய அமெரிக்காவின் காலம் துவங்கியது.  

## மேற்சான்றுகள்

## வெளியிணைப்புகள்

- Law.yale.edu: Treaty of Peace Between the United States and Spain
- Msc.edu.ph: 1898 Treaty of Paris — *full text of the Treaty of Paris ending the Spanish American War*.
- Library of Congress Guide to the Spanish-American War
- PBS: Crucible of Empire: The Spanish-American War Senate Debate over Ratification of the Treaty of Paris
# தேவர்குளம்



**தேவர்குளம்** (*Devarkulam or Thevarkulam*) என்பது இந்தியாவின் தமிழ்நாட்டின், திருநெல்வேலி மாவட்டம், மானூர் வட்டத்தில் உள்ள ஒரு சிற்றூர் ஆகும். இது திருநெல்வேலி மற்றும் சங்கரன்கோவிலுக்கு இடையில் மாநில நெடுஞ்சாலை 41 (SH-41) இல் அமைந்துள்ளது. இந்த கிராமம் திருநெல்வேலிக்கு வடக்கே 27 கிலோமீட்டர் தொலைவிலும், சங்கரன்கோவிலுக்கு 27 கிலோமீட்டர் தெற்கிலும் அமைந்துள்ளது.  

## மக்கள் வகைப்பாடு
2011 ஆண்டைய இந்திய மக்கள் தொகை கணக்கெடுப்பின்படி, தேவர்குளம் கிராமத்தின் மக்கள் தொகை 4,940 ஆகும். இதில் 2,412 ஆண்களும், 2,528 பெண்களும் ஆவர். இக்கிராமத்தின் கல்வியறிவு விகிதம் 69.80% ஆகும். 6 வயதிற்குட்பட்ட குழந்தைகளில் 239 ஆண்களும், 237 பெண்களும் உள்ளனர்.
# அலிசியா விகண்டேர்



**அலிசியா விகண்டேர் ** (*Alicia Vikander*, பிறப்பு: 3 அக்டோபர் 1988) ஒரு சுவீடன் நாட்டுத் திரைப்பட நடிகை மற்றும் நடனக் கலைஞர் ஆவார். இவர் ஆங்கிலம் மற்றும் சுவீடன் மொழி திரைப்படங்களில் நடித்துள்ளார்.  

## திரைப்படங்கள்
- 2010: புறே
- 2012: அண்ணா கரீனினா
- 2013: ஹோட்டல்
- 2013: தி ஃபிப்த் எஸ்டேட்
- 2014: சன் ஒப் அ கன்
- 2015: செவன்த் சன்
# கிட் ஹாரிங்டோன்



**கிறிஸ்டோபர் கேட்ஸ்பி கரிங்டோன்** (பிறப்பு: 26 திசம்பர் 1986) என்பவர் இங்கிலாந்து நாட்டு நடிகர் ஆவார். இவர் 2011 ஆம் ஆண்டு முதல் எச்பிஓ தொலைக்காட்சியில் ஒளிபரப்பான கேம் ஆஃப் துரோன்ஸ் (2011-2019) என்ற காவிய கற்பனைத் தொடரில் ஜான் சினோ என்ற முதன்மை கதாபாத்திரத்தில் நடித்ததன் மூலம் மிகவும் அறியப்படும் நடிகராகவும், சர்வதேச அங்கீகாரத்தையும் மற்றும் பல பாராட்டுகளையும் பெற்று கொடுத்தது.  

இவர் பொம்பெய் (2014), செவன்த் சன் (2014) போன்ற திரைப்படங்களிலும் நடித்துள்ளார். 2014 ஆம் ஆண்டு வெளியான ஹவ் டு ட்ரெய்ன் யுவர் டிராகன் 2 என்ற திரைப்படத்தில் குரல் நடிகராக பணியாற்றியுள்ளார். 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் டேன் விட்மேன் என்ற கதாபாத்திரத்தில் நடித்துள்ளார். இவர் நடிகை ரோஸ் லெஸ்லி என்பவரை 2018 ஆம் ஆண்டில் திருமணம் செய்துகொண்டார். இருவருக்கும் ஒரு மகன் உண்டு.  

## திரைப்படங்கள்
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2012 | சைலண்ட் ஹில் 3டி | வின்சென்ட் |  |
| 2014 | பொம்பெய் | மிலோ |  |
| 2014 | ஹவ் டு ட்ரெய்ன் யுவர் டிராகன் 2 | எரெட் | (குரல்) |
| 2014 | டெஸ்டமென்ட் ஒப் யூத் | ரோலண்ட் லெய்டன் |  |
| 2015 | செவன்த் சன் | பில்லி பிராட்லி | வெளியிட காத்திருக்கிறது |
| 2015 | ச்பூக்ஸ்: தி கிரேட்டர் குட் |  |  |
| 2021 | எட்டெர்னல்சு | டேன் விட்மேன் | } |

## தொலைக்காட்சி
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2011–2019 | கேம் ஆஃப் துரோன்ஸ் | ஜோன் ஸ்நொவ் | முதன்மை கதாபாத்திரம் |
# இரட்டைக் குடியுரிமை

**இரட்டைக் குடியுரிமை** (multiple citizenship) என்பது ஒருவர் ஒரே வேளையில் ஒன்றுக்கு மேற்பட்ட நாடுகளில் அந்தந்த நாடுகளின் சட்டங்களுக்கு ஏற்ப குடியுரிமை பெற்றிருக்கும் நிலையைக் குறிக்கும். ஒருவர் எந்த நாட்டின் குடிமகன் என்பதை முடிவு செய்யும் பன்னாட்டு மரபு ஏதும் இல்லை. இது அந்தந்த நாடுகளின் சட்டங்களின் அடிப்படையிலேயே முடிவாகும். இச்சட்டங்கள் ஒன்றுக்கு ஒன்று மாறுபட்டும் முரணாகவும் ஒன்று மற்றொரு நாட்டின் சட்டத்தை மீறாமலும் கூட அமையலாம்.  

சில நாடுகள் இரட்டைக் குடியுரிமையை ஏற்பதில்லை. இவை குடியுரிமை கோரும் நபர்களை அவரது மற்ற குடியுரிமைகளைத் துறக்கக் கோரலாம். அல்லது, இன்னொரு நாட்டில் புதிய குடியுரிமை பெறுபவரிடம் இருந்து தம் நாட்டுக் குடியுரிமைகளைப் பறித்துக் கொள்ளலாம். சில நாடுகள் எல்லா நாடுகளிலும் கூடுதல் குடியுரிமைகள் பெறுவதை ஏற்கின்றன. மற்ற சில நாடுகளோ, குறிப்பிட்ட சில நாடுகளில் மட்டுமே இரட்டைக் குடியுரிமை பெறலாம் என்று கட்டுப்பாடு விதிக்கக்கூடும்.  

இரட்டைக் குடியுரிமையை ஏற்கும் பல்வேறு நாடுகள் கூட, தத்தம் ஆட்சிப் பகுதிகளில் கூடுதல் குடியுரிமைகளுக்கு ஏற்பு வழங்குவதில்லை. எடுத்துக்காட்டுக்கு, தேர்தலில் வாக்களித்தல், தேசிய இராணுவச் சேவை ஆகியவற்றுக்கு இது பொருந்தும். இதே போல, தூதரகங்களில் பணியாற்றுதல், இராணுவம் / காவல் துறையில் பணியாற்றுதல், குறிப்பிட்ட சில அரசுப் பணிகள் ஆகியவற்றில் ஈடுபடவும் இரட்டைக் குடியுரிமை உள்ளோருக்கு ஏற்பு இருப்பதில்லை.  

## மேலும் அறிய
- 
- 
- 
- 
- 

## வெளியிணைப்புகள்

;பன்னாட்டு முறைமைகள்  
- The Hague 1930 Convention
- Convention Nº8 on the Exchange of Information Concerning Acquisition of Nationality, 1964

;ஐரோப்பிய ஆயம்  
- Convention on the Reduction of Cases of Multiple Nationality and on Military Obligations in Cases of Multiple Nationality, 1963
- European Convention on Nationality, 1997
# திரைட்டிகேல்



**திரைட்டிகேல்** என்பது ஒரு தானியம் இதைப் பொலிஸ் கோதுமை (Polish Wheat) என்றும் அழைப்பார்கள். இது உலக மக்கள் பசியைப் போக்கவந்த புதிய தானியம்.இது பழங்கால தானியம் அல்ல.மனிதனால் உருவாக்கப்பட்ட புத்தம் புது தானியம்.மற்ற தானியங்களில் உருவான கலப்பினம் போன்றதல்ல இந்தத் தானியம்.  

பொதுவாக ஒரே சிற்றினத்தில் உள்ள இரண்டு தாவரங்களைக் கொண்டு கலப்பினங்களை உருவாக்குவார்கள். ஆனால் இந்த திரைட்டிகேல் இரண்டு வேறுபட்ட தானிய இனங்களைக் கலந்து உருவாக்கப்பட்ட கலப்பினமாகும்.  

## தோற்றம்
கோதுமையும் ராய் என்ற இரு வேறு தனித்தனி தானியங்கள். இவை இரு வேறு இனத்தைச் சேர்ந்தவை.இந்த இரண்டு தானியப் பயிர்களைக் கலப்பு செய்து உருவாக்கப்பட்டதுதான் இந்தத் திரைட்டிகேல். டுரம் கோதுமை (Durum Wheat Triticum aestiuam)யையும் ராய்(Scale cereale)யையும் செயற்கை முறையில் ஆய்வுக் கூடத்தில் 19 ஆம் நூற்றாண்டின் இறுதியில் கலப்பு செய்யப்பட்டது. இந்தக் கலப்பில் கோதுமை பெண்ணாகவும், ரை ஆணாகவும் இருந்தன. இப்படி கலந்து உருவான தானியத்துக்குத் திரைட்டிகேல் என்று பெயர் வைத்தனர்.  

## வரலாறு
கோதுமையின் தாவர இனப்பெயரான திரைட்டிகம் (Triticum) மற்றும் ராயின் தாவர இனப்பெயரான சிகேல் (Secale) ஆகிய இரண்டு பெயர்களை இணைத்து அதாவது (Triticum + Secale) திரைட்டிகேல் (Triticale) என்று பெயர் வைத்தனர். இப்படி உருவாக்கப்பட்ட இந்த தானியம் முளைப்புத் திறனற்ற மலட்டு விதையாகும். இதனை உருவாக்கியம் ஸ்காட்லாந்து மற்றும் ஸ்வீடன் நாட்டில்தான். மேலும் திரட்டிகேல் ஆய்வு மேற்கொள்ளப்பட்டது இதன் பயனாக முளைப்புத்திறன் கொண்ட விதைகள் கண்டுபிடிக்கப்பட்டன.1875-ஆம் ஆண்டு முதல் பயிர் செய்யப்பட்டன.1930வரை திரட்டிகேல் முழு வெற்றிபெற்ற தானியமாக மாறவில்லை.30ஆண்டுகள் மேலும் ஆய்வுகள் மேற்கொள்ளப்பட்டன திரைட்டிகேல்லில் சிறந்த தானியங்களை இவற்றுக்குள்ளே கலப்பு செய்யப்பட்டன.இந்த இரண்டாவது கலப்பின் வழியாக மிகச்சிறந்த தானியங்கள் கிடைத்தன.1969-இல் தான் திரட்டிகேல் வியாபார பயிராக மாறியது.  

## பண்புகள்

இந்தத் திரட்டிகேல் தானியமானது தனது பெற்றோர்களான கோதுமை, ராய் போன்றே இருந்தது.ஆனால் கோதுமையைவிட நீளமாகவும், ராயைவிட உருளையாகவும் உள்ளது.இத்தானியத்தில் கோதுமை,ராயைவிட புரோட்டின் கூடுதலாக உள்ளது. கோதுமை,ராயைவிட கூடுதலாக விளைச்சல் கொடுக்கிறது.வறட்சியான,மண்வளம் குறைந்த பகுதிகளிலும் நன்கு விளைகிறது.  

- தானியங்கள், (மின்னூல்)
# இளைஞர் இலக்கியம் (நூல்)



**இளைஞர் இலக்கியம்** என்ற நூலை எழுதியவர் பாவேந்தர் பாரதிதாசன்  

## நூலின் தன்மை
இந்நூலினை மரபுப்பாடல்களால் ஆக்கியுள்ளார், பாவேந்தர்.  

## பொருளடக்கம்
இந்நூலில் உள்ள மரபுப்பாடல்கள் ஒன்பது பெருந்தலைப்புகளின் கீழ் அமைந்துள்ளது. ஒன்பது தலைப்புகளிலும் வெவ்வேறு குறுந்தலைப்புகளில் பாடல்கள் இயற்றப்பட்டுள்ளன.  
### தமிழ்
1. தமிழ் வாழ்த்து
1. முத்தமிழ்
1. மூவேந்தர்
1. தமிழ்மொழி-தமிழ்நாடு
1. கட்டாயக் கல்வி
1. தமிழன்
1. தமிழ்நாடு ஒன்றுபடுக!
1. தமிழ்தான் நீயா?
1. வானொலி

### இயற்கை
1. மழைக் காலம்
1. மழை
1. கோடை
1. குளம்
1. குட்டை
1. தாமரைக் குளம்
1. ஏரி
1. ஆறு
1. கடற்கரை
1. கடல்
1. வயல்
1. சோலை
1. தோட்டம்
1. தோப்பு
1. மலை
1. விண்மீன்
1. கதிரவன்
1. நிலவு
1. வெண்ணிலா
1. மூன்றாம் பிறை
1. அவன் வந்தால் உனக்கென்ன?
1. முகிலைக் கிழித்த நிலா
1. நிலவு (இரண்டாம் முறை)
1. கொய்யாப்பூ
1. சிற்றூர்
1. பேரூர்
1. பட்டணம்
1. பூச்செடி
1. முக்கனி
1. வாழை
1. தென்னை

### அறிவு
1. நேர்பட ஒழுகு
1. நேர்பட ஒழுகு (இரண்டாம் முறை)
1. நேர்பட ஒழுகு (மூன்றாம் முறை)
1. நேர்பட ஒழுகு (நான்காம் முறை)
1. நேர்பட ஒழுகு (ஐந்தாம் முறை)
1. நேர்பட ஒழுகு (ஆறாம் முறை)
1. நேர்பட ஒழுகு (ஏழாம்ம் முறை)
1. நேர்பட ஒழுகு (எட்டாம் முறை)
1. இயல்பலாதன செயேல்
1. நைவன நணுகேல்
1. ஏமாறாதே
1. களவு
1. வீண் வேலை
1. ஏமாற்றாதே
1. மறதி கெடுதி
1. நோய்
1. எண்
1. வாரம்
1. திங்கள் பனிரண்டு
1. திசை
1. நிறம்
1. கிழமை
1. விருந்து
1. உயிர் எழுத்துக்கள்
1. மெய்யெழுத்துக்கள்
1. உயிர்மெய்

### ஊர்தி
1. வண்டிகள்
1. இரட்டை மாட்டு வண்டி
1. குதிரை வண்டி
1. மாட்டு வண்டி
1. ஒற்றை மாட்டு வண்டி
1. மக்கள் இயங்கி
1. பொறிமிதி வண்டி
1. மிதிவண்டி
1. சரக்கேற்றும் பொறி இயங்கி
1. பரிசல்
1. கப்பல்
1. புகைவண்டி
1. புகைவண்டி போனது
1. வானூர்தி
1. மின்னாற்றல்

### தொழில்
1. குயவர்
1. தட்டார்
1. கொத்தனார்
1. கருமார்
1. தச்சர்
1. கொல்லர்
1. இலை தைத்தல்
1. கூடை முறம் கட்டுகின்ற குறத்தி
1. குடை பழுது பார்ப்பவர்
1. சாணை பிடிக்கவில்லையா?
1. வடை தோசை
1. எண்ணெய்
1. அப்பளம்

### உயிர்கள்
1. உயிர்கள்
1. உயிர்கள்
1. நாய் வளர்த்தல்
1. பசுப் பயன்
1. வண்டு
1. பறவைகள்
1. சிச்சிலி
1. கோழி வளர்த்தல்
1. கிளி வளர்த்தல்
1. சிட்டுக் குருவி
1. காக்கை
1. ஆட்டப் புறா
1. எலிப்பொறி
1. வேப்பமரத்திற்குக் குடிக்கூலி

### தாலாட்டும் துயிலெழுப்பும்
1. தாலாட்டு (ஆண்)
1. தாலாட்டு (பெண்)
1. தாலாட்டு (பொது)
1. பள்ளி எழுச்சி (பெண்)
1. கை வீசல்
1. தட்டாங்கி
1. பள்ளி எழுச்சி (ஆண்)

### சிரிப்பு
1. மின்விளக்கு நின்றது
1. நெருப்புக்குச்சிப் பெட்டி
1. சிரித்த பொம்மைகள்
1. பெருமாள் மாடு
1. குடுகுடுப்பைக்காரன்

### சிறுகதைப் பாட்டு
1. சிறுகதைப் பாட்டு
1. காக்கை எறும்பு
1. ஏழ்மை
1. நல்ல பாட்டி
1. குரங்காட்டி
1. பாம்பாட்டி
1. நைவன நணுகேல்
1. பூதம்
1. கெட்ட பொன்னன்
# ரியாவு

**ரியாவு** (ஆங்கிலம்: ***Riau***) என்பது இந்தோனேசியாவில் உள்ள ஒரு மாகாணம் ஆகும். மலாக்கா நீரிணையின் தெற்கே, சுமாத்திரா தீவின் நடுக் கிழக்குக் கரையோரத்தில் அமைந்து உள்ள ஒரு நிலப்பகுதி. 2004 ஆம் ஆண்டு வரை ரியாவு தீவுக் கூட்டம் இதன் ஒரு பகுதியாக இருந்தது. பின்னர், 2004 யூலை மாதம் இது தனி மாகாணமாகப் பிரிக்கப்பட்டது.  

ரியாவு மாநிலத்தின் தலைநகரம் பெக்கான் பாரு. டூமாய், செலாட் பாஞ்சாங், பாகான்சி அப்பிஅப்பி (Bagansiapiapi), பாங்கினாங், ரெங்காட், சியாக் ஸ்ரீ இந்திராபுரா போன்றவை இதர நகரங்கள்.  

இந்தோனேசியாவில் வளமிக்க ஒரு மாகாணமாகவும் துரிதமாக வளர்ச்சி பெற்று வரும் இடமாகவும் ரியாவு கருதப்படுகிறது. இது இயற்கை வளங்கள் நிரம்பிய மாநிலம். குறிப்பாக, பெற்றோல், இயற்கை வாயு, இறப்பர், எண்ணெய்ப் பனை போன்றவை அதிகமாகக் கிடைக்கின்றன.
# ஜூலியானா மூரே



**ஜூலியானா மூரே** (*Julianne Moore*, பிறப்பு: டிசம்பர் 3, 1960) ஒரு அமெரிக்க நாட்டுத் திரைப்பட நடிகை ஆவார். இவர் மூவி 43, நான்-ஸ்டாப், த ஹங்கர் கேம்ஸ்: பார்ட் 1, த ஹங்கர் கேம்ஸ்: பார்ட் 2, செவன்த் சன் போன்ற பல திரைப்படங்களில் நடித்துள்ளார்.
# தேசிய நெடுஞ்சாலை 1பி (இந்தியா)


**தேசிய நெடுஞ்சாலை 1பி (NH 1B)** ஜம்மு காஷ்மீரில் உள்ள ஒரு தேசிய நெடுஞ்சாலை. இதன் மொத்த நீளம் 274 கி.மீ. (170 மைல்) ஆகும். படோட் மற்றும் கான்பல் பகுதியை இணைக்கிறது.  

## வழித்தடம்
- டோடா
- கிஸ்ட்வர்
- சிந்தன்
- கான்பால்
# மணி. மாறன்


த.ம.சரபோஜி என்கிற **மணி. மாறன்** (Mani.Maaran, பிறப்பு: மார்ச் 23, 1970), தஞ்சாவூரைச் சேர்ந்தவர். சரசுவதி மகால் நூலகத்தில் தமிழ்ப்பண்டிதராகப் பணியாற்றிவருகிறார். முதுகலை தமிழ் மற்றும் முதுகலை வரலாறு, நூலக அறிவியல் போன்றவற்றில் பட்டம் பெற்றுள்ளார். வரலாறு, கலை, இலக்கியம், வரலாறு மற்றும் சுவடியியல் சார்ந்த துறைகளில் ஆய்வு மேற்கொண்டு வரும் இவர், கீழ்க்கண்ட தமிழ் நூல்களை எழுதியுள்ளார். காகித ஆவணங்களில் காணப்படும் செய்திகளை இன்றைய தமிழ் வடிவிற்கு மாற்றித் தரும் பணியைச் செய்துவருகிறார். சிற்றிலக்கிய வகைகளில் அந்தாதி, குறவஞ்சி, சதகம் என்ற வகையில் முறையே அழகரந்தாதி, சரபேந்திர பூபாலக் குறவஞ்சி, அறப்பளீசுர சதகம் என்ற நூல்களைப் பதிப்பித்துள்ளார்.
# டகோட்டா ஜோன்சன்



**டகோட்டா ஜோன்சன்** (*Dakota Johnson*, பிறப்பு: அக்டோபர் 4, 1989) ஒரு அமெரிக்க நாட்டுத் திரைப்பட நடிகை மற்றும் விளம்பர நடிகை ஆவார். இவர் த சோசியல் நெட்வொர்க், நீட் போர் ஸ்பீட், பிப்டி சேட்ஸ் ஒப் கிரே போன்ற பல திரைப்படங்களில் நடித்துள்ளார்.  

## திரைப்படங்கள்
- 1999: கிரேசி இன் அலபாமா
- 2010: த சோசியல் நெட்வொர்க்
- 2011: பீஸ்ட்லி
- 2012: போர் எல்ளேன்
- 2012: கோட்ஸ்
- 2012: 21 ஜம்ப் ஸ்றீட்
- 2012: ஐந்து ஆண்டு நிச்சயதார்த்தம்
- 2013: தியோ
- 2014: ட்டே அண்ட் ஸ்விட்ச்
- 2014: நீட் போர் ஸ்பீட்
- 2014: சிம்பிளைன்
- 2015: பிப்டி சேட்ஸ் ஒப் கிரே
- 2015: பிளாக் மாஸ் (படபிடிப்பில்)
# ஜாமி டோர்ணன்



**ஜாமி டோர்ணன்** (பிறப்பு: 1 மே 1982) ஒரு வட அயர்லாந்து நாட்டுத் திரைப்பட நடிகர், இசைக்கலைஞர் மற்றும் விளம்பர நடிகர் ஆவார். இவர் பிப்டி சேட்ஸ் ஒப் கிரே போன்ற திரைப்படங்களில் நடித்துள்ளார். இவர் தி ஃபால் போன்ற சில தொலைக்காட்சி தொடர்களிலும் நடித்துள்ளார்.
# கே. வி. பிரசாத்


**கே. வி. பிரசாத்** என்பவர் கேரளத்தைச் சேர்ந்த மிருதங்க இசைக் கலைஞர் ஆவார்.  

## இசைப் பயிற்சி
பிரசாத் மிருதங்க இசைப் பயிற்சியினை நாராயண ஐயரிடம் 3 ஆண்டுகாலம் பெற்றார். பின்னர் பரசலா ரவியிடம் கற்றார். பிரபல மிருதங்கக் கலைஞர் டி. கே. மூர்த்தியிடமும் பயிற்சி பெற்றுள்ளார். வாய்ப்பாட்டுக்குரிய பயிற்சியினை ஒட்டப்பள்ளம் மகாதேவ ஐயரிடம் 12 ஆண்டுகாலத்திற்கு பெற்றார்.  

## இசைப் பணி
- எம். எஸ். சுப்புலட்சுமியின் கச்சேரிகளில் ஏறத்தாழ 15 ஆண்டுகாலத்திற்கு பிரசாத் மிருதங்கம் வாசித்துள்ளார்.
- செம்மங்குடி சீனிவாச ஐயர், டி. கே. ஜெயராமன், நேதுநூரி கிருஷ்ணமூர்த்தி, டி. பிருந்தா – டி. முக்தா சகோதரிகள், வீணை எஸ். பாலசந்தர், எம். எல். வசந்தகுமாரி, லால்குடி ஜெயராமன், மேண்டலின் யு. ஸ்ரீநிவாஸ் ஆகிய இசைக் கலைஞர்களுக்கு பக்க வாத்தியமாக மிருதங்கம் வாசித்துள்ளார்.
- எம். பாலமுரளிகிருஷ்ணா, என். ரமணி, டி. வீ. சங்கரநாராயணன், டி. என். சேசகோபாலன், கே. ஜே. யேசுதாஸ், கத்ரி கோபால்நாத் உள்ளிட்ட பிரபல இசைக் கலைஞர்களுக்கு மிருதங்கம் வாசித்து வருகிறார்.

## விருதுகள்
- சங்கீத நாடக அகாதமி விருது, 2012; வழங்கியது: இந்திய அரசின் சங்கீத நாடக அகாதமி
- தமிழக அரசின் கலைமாமணி விருது
# பாணர் (குறுநில மன்னர்கள்)

**பாணர்** என்பவர்கள் தென்னிந்தியாவில் ஒரு காலத்தில் ஆட்சிசெய்த குறுநிலத் தலைவர்களாவர். இவர்கள் தங்களை மகாபலி சக்கரவர்த்தியின் வழியில் தோன்றியவர்களாகக் கூறிக்கொண்டனர்.  
இவர்கள் சங்ககாலம் தொட்டு கடந்து 100 ஆண்டுகள் முன்பு வரை இசை சமூகமாக தொடங்கி குறுநில மன்னர்கள் வரை சிறப்புடன் வாழ்ந்து வந்தது அறியமுடிகிறது.  

## ஆட்சிப்பரப்பு
சித்தூரின் மேற்கு, பழைய வட ஆற்காடு மாவட்டத்தின் வடமேற்கு, கருநாடக மாநிலத்தின் கோலார் பகுதியின் கிழக்கு, தகடூரின் சிலபகுதிகள், பழைய தென்னாற்காடு மாவட்டத்தின் சில பகுதிகள் பாணர் ஆட்சியின் கீழ் இருந்தன. இப்பகுதிகளில் பாணர்களின் கல்வெட்டுகள் காணப்படுகின்றன.  

## தலைநகரம்
வேலூர் மாவட்டத்தின் இன்றைய திருவல்லமே அன்று வாணபுரம் என்னும் பெயரில் பாணர்களின் தலைநகராக இருந்தது. பல்லவர்களின் கொடியில் இருந்த நந்தி உருவத்தையே பாணர்களும் மேற்கொண்டனர்.  

## காலகட்டம்
கி.பி.4-ஆம் நூற்றாண்டிலிருந்து கி.பி.16-ஆம் நூற்றாண்டுவரையில் பாணர்கள்பற்றிய குறிப்புகள் வரலாற்றில் காணப்படுகின்றன.  
பாணர்கள் துவக்கத்தில் சாதவாகனர்களுக்கு அடங்கிய குறுநில மன்னர்களாக இருந்தனர் என்றும், பின் பல்லவர்களுக்கு அடங்கிய சிற்றரசர்களாயினர் என்றும் கருதப்படுகிறது.
# கனகசபாபதி சிறீபவன்


**கனகசபாபதி சிறீபவன்** (*Kanagasabapathy J. Sripavan*, பிறப்பு: 29 பெப்ரவரி 1952) இலங்கைத் தமிழ் வழக்கறிஞரும், நீதிபதியும் ஆவார். இவர் இலங்கையின் 44வது தலைமை நீதிபதியாகப் பதவியில் இருந்தவர். இவர் உச்ச நீதிமன்ற துணைநீதிபதியாகவும், பிரதி சட்டமா அதிபராகவும், மேன்முறையீட்டு நீதிமன்றத்தின் நீதியரசராகவும், பதில் பிரதம நீதியரசராகவும் பணியாற்றியிருந்தார்.  

## ஆரம்ப வாழ்க்கை
நடராஜா கனகசபாபதி என்பவரின் மகனான சிறீபவன் யாழ்ப்பாணம் இந்துக் கல்லூரியில் 1962 முதல் 1972 வரை கல்வி பயின்றார். பின்னர் இலங்கை சட்டக் கல்லூரியில் 1974 ஆம் ஆண்டில் இணைந்து 1976 ஆம் ஆண்டில் வழக்கறிஞராக வெளியேறினார். 2008 ஆம் ஆண்டில் உச்சநீதிமன்றத்தில் நியமனம் பெற்றார்.  

## தலைமை நீதிபதி
2013 சனவரியில் தலைமை நீதிபதி சிராணி பண்டாரநாயக்கா சர்ச்சைக்குரிய முறையில் இலங்கை நாடாளுமன்றத்தினால் குற்றப்பிரேரணை சமர்ப்பிக்கப்பட்டு, அரசுத்தலைவர் மகிந்த ராசபக்சவினால் பதவியில் இருந்து அகற்றப்பட்டார். அவருக்குப் பதிலாக சட்டமா அதிபர் மொகான் பீரிஸ் தலைமை நீதிபதியாக நியமிக்கப்பட்டார். 2015 அரசுத்தலைவர் தேர்தலில் ராசபக்ச தோவியடைந்து மைத்திரிபால சிறிசேன வெற்றி பெற்றார். சிராணி பண்டாரநாயக்கா சட்ட விதிகளுக்கு அமைய பதவியில் இருந்து அகற்றப்படவில்லை எனவும், அது சட்டத்துக்கு முரணானது என்றும் கூறி அவரது பதவியை 2015 சனவரி 28 அன்று மீள்வித்தார். பண்டாரநாயக்கா பதவியில் அமர்ந்து அடுத்த நாள் சனவரி 29 அன்று தனது பதவியில் இருந்து அதிகாரபூர்வமாக ஓய்வு பெற்றார். இதனை அடுத்து சிறீபவன் இலங்கையின் 44வது தலைமை நீதிபதியாக 2015 சனவரி 30 அன்று மைத்திரிபால சிறிசேனவினால் நியமிக்கப்பட்டார்.
# கும்பகோணம் படைவெட்டி மாரியம்மன் கோயில்


**கும்பகோணம் படைவெட்டி மாரியம்மன் கோயில்** கும்பகோணத்தில் உள்ள மாரியம்மன் கோயில்களில் ஒன்றாகும்.  

## இருப்பிடம்
கும்பகோணம் நகரில் நாகேஸ்வரன் கோயில் தெற்கு வீதியில் பகவத் விநாயகர் கோயிலுக்கு சற்று முன்பாக படைவெட்டி மாரியம்மன் கோயில் அமைந்துள்ளது. முச்சந்தி பாதாளகாளியம்மன் கோயில், யானையடி அய்யனார் கோயில், ஜெகந்நாதப்பிள்ளையார் கோயில், பகவத் விநாயகர் கோயில் ஆகிய கோயில்களும் உள்ளன.  

## மூலவர்
இக்கோயிலின் மூலவராக படைவெட்டி மாரியம்மன் உள்ளார். இக்கோயிலின் திருச்சுற்றில் தென்பாகத்தில் பத்ரகாளியம்மன் சன்னதி உள்ளது. அதை அடுத்து பேச்சியம்மன் சன்னதி உள்ளது திருச்சுற்றின் வடபகுதியில் பச்சை காளியம்மன் சன்னதி காணப்படுகின்றன.
# காரிப்பட்டி



**காரிப்பட்டி **, தமிழகத்தின் சேலம் மாவட்டத்திலுள்ள அயோத்தியாபட்டினம் ஊராட்சி ஒன்றியத்துக்குட்பட்ட ஊராட்சி ஆகும். இது மாவட்ட தலைமையகமான சேலத்திலிருந்து கிழக்கு நோக்கி 15 கி.மீ. தொலைவில் அமைந்துள்ளது. அயோத்தியாபட்டினத்திலிருந்து 6 கி.மீ, சென்னையில் இருந்து 308 கி.மீ தொலைவிலுள்ளது. தேசிய நெடுஞ்சாலை 68 (NH 68) இந்த கிராமத்தின் வழியாகச் செல்கிறது. இது உளுந்தூர்பேட்டையையும் சேலத்தையும் இணைக்கிறது.  

தபால் தலைமை அலுவலகம் காரிப்பட்டியில் உள்ளது. காரிப்பட்டி அஞ்சலகக் குறியீடு 636106. இந்தப் பகுதிவாழ் மக்களின் மொழி தமிழ் ஆகும். இங்கே ஒருங்கிணைந்த காவல் நிலையம் அமைந்துள்ளது. அவசர ஊர்தியுடன் கூடிய அரசு ஆரம்ப சுகாதார மையமும் சில தனியார் மருத்துவமனைகளும் இந்தக் கிராமத்தில் உள்ளன.  

கரூர் வைஸ்யா வங்கி, (இந்தக் கிராமத்தின் இரு எல்லைகளிலும் இரண்டு கே.வி.பி. தானியங்கி பண பரிவர்த்தனை இயந்திர மையங்கள் உள்ளன - ஏடிஎம் மையம்), கூட்டுறவு வங்கி ஆகியனவும் உள்ளன. நாள் முழுவதும் சேலம் நகரிலிருந்து பேருந்து வசதி உள்ளது. குறிபிட்ட நேரங்களில் தொடர் வண்டி வசதியும் உள்ளது.  

காரிப்பட்டி தி. பொன்னுமலை 1967, 1972ஆம் ஆண்டு தேர்தலில் பனமரத்துப்பட்டி தொகுதியில் இருந்து தமிழ்நாடு சட்டமன்ற உறுப்பினராகவும், ஒரு திமுக அரசியல்வாதியாகவும் இருந்தார்.  

காரிப்பட்டிக்கு அருகில் புனித லூர்து அன்னை ஆலயம் (1.5 கி.மீ), வௌவால் தோப்பு (2 கி.மீ) ஆகிய சுற்றுலா தலங்கள் உள்ளன. ஏற்காடு 35 கி.மீ., தொலைவில் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின் படி, காரிபட்டியின் மொத்த மக்கள் தொகை 4,937. பாலியல் விகிதம் 1000 ஆண்களுக்கு 1,015 பெண்கள் என்கிற அளவில் உள்ளது. இது தேசிய சராசரி 929 யை விட அதிகமாகும். ஆறு வயதுக்கு கீழ் 470 குழந்தைகள் உள்ளன. .ஆதி திராவிடர் மற்றும் பழங்குடியினர் முறையே 57,36% மற்றும் 0.24% உள்ளனர். கிராமத்தில் சராசரி கல்வியறிவு பெற்றவர்கள் 77,95% இது தேசிய சராசரி 72,99% யை விட அதிகமாகும்.  

## புவியியலும் காலநிலையும்
கிராமத்தின் சராசரி உயரம் 321 மீ (1,053 அடி) ஆகும். இந்த கிராமம் மூன்று பக்கங்களில் மலைகளால் சூழப்பட்டுள்ளது, அதாவது, வடக்கில் சேர்வராயன் மலை, தெற்கில் ஜருகுமலை மற்றும் கிழக்கில் கொடுமலை.  

இந்த கிராமத்தில் மார்ச் - ஜூன் வெயில் காலமும், அக்டோபர் - நவம்பர் மழை காலமும், டிசம்பர் - பெப்ரவரி குளிர் காலமும் நிலவுகின்றது  

## கல்வி
லாபெல் குழந்தைகள் நர்சரி பள்ளி, அரசு உயர்நிலைப் பள்ளி, ஏபிஎஸ் தாவரவியல் பாதுகாப்பு ஆராய்ச்சி மற்றும் பயிற்சி மையம் ஆகியன அமைந்துள்ளன. இரண்டு பாலிடெக்னிக் கல்லூரிகளும், இரண்டு பொறியியல் கல்லூரிகளும், மூன்று கலை மற்றும் அறிவியல் கல்லூரிகளும் இந்த கிராமத்தை சுற்றி அமைந்துள்ளன.  

## பொருளாதாரம்
இந்த கிராமத்தின் முக்கிய தொழில் உழவு. ஹாட்சன் அக்ரோ ப்ரோடுடக்ட் லிமிடெட், எஸ்.பி. ஸ்பின்கிங் மில் பிரைவேட் லிமிடெட் மற்றும் சதோஷ் பிளாஸ்ட்டிக்ஸ் போன்ற தொழிற்சாலைகள் இயங்குகின்றன. பட்டுப்புழு வளர்ப்பு, கோழி வளர்ப்பு ஆகிய தொழில்களையும் செய்கின்றனர்.
# கும்பகோணம் சரநாராயணப்பெருமாள் கோயில்


கும்பகோணத்தில் உள்ள வைணவக் கோயில்களில் இதுவும் ஒன்றாகும்.  

## இருப்பிடம்
**சரநாராயணப்பெருமாள் கோயில்** கும்பகோணம் நகரில் பெரிய கடைவீதியில் அமைந்துள்ளது.பெரிய கடைத்தெருவில் பெரியக்கடைத்தெரு அனுமார் கோயில் தொடங்கி இத்தெருவில் சரநாராயணப்பெருமாள் கோயில்,கூரத்தாழ்வார் சன்னதி, உடையவர் சன்னதி, ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் உள்ளிட்ட கோயில்கள் உள்ளன.  

## மூலவர்
இக்கோயிலின் மூலவர் சன்னதியில் மகாவிஷ்ணுவின் தசாவதார மூர்த்திகள் காணப்படுகின்றனர். தசாவதார மூர்த்திகளின் தனித்தலமாக இக்கோயில் போற்றப்படுகிறது. இக்கோயிலை தசாவதாரக்கோயில் என்றும் அழைக்கின்றனர். இக்கோயிலில் சங்கு சக்கரம் மாறிய நிலையில் சிரித்த முகத்துடன் பக்தர்களுக்கு அருள் பாலிப்பது சிறப்பு அம்சம் என்று கூறுகின்றனர். கருவறையின் இடப்புறம் ராஜகோபாலசுவாமி சன்னதி உள்ளது.  

## குடமுழுக்கு
அண்மைக்காலம் வரை இக்கோயிலுக்கு உள்ளே செல்வது மிகவும் சிரமமாக இருந்தது. (பிப்ரவரி 2015)திருப்பணியின் காரணமாக கோயிலின் முழு அமைப்பையும் காணமுடிந்தது.29 ஜனவரி 2016 காலை இக்கோயிலின் குடமுழுக்கு நடைபெற்றது.
# புபொப 47



**புபொப 47** *(NGC 47)* என்பது திமிங்கில விண்மீன் குழாமில் உள்ள தண்டு கருச்சுருள் அண்டம் ஆகும். இவ்விண்மீன் 1886 ஆம் ஆண்டு எர்ன்சிட் வில்லெம் லெபாரெசிட் டெம்பெல் என்பவரால் கண்டறியப்பட்டது. இவ்வானுறுப்பு புபொப 58 என்றும் முதன்மை பேரடைகளின் பட்டியல், முபேப 967 என்றும் அழைக்கப்படுகிறது. டெம்பெல் இவ்வானுறுப்பைக் கண்டறிந்து பட்டியலிட்டார் என்பதை அறியாமல் லூவிசு சுவிப்ட் என்பவர் இதை தான் கண்டறிந்த புதிய வானுறுப்பு என்று நினைத்து புபொப 58 என பட்டியலில் சேர்த்து விட்டார். இதனால் இந்த மாற்றுப் பெயர் அப்படியே நிலைத்து விட்டது. இவ்வண்டம் பார்ப்பதற்கு சிறியதாகவும், சுருள்வடிவ நெபுலா போன்று ஒளிர் உள்ளகம் கொண்டு நீள்வட்ட வடிவிலும் காணப்படுகிறது.  

இந்த தண்டு கருச்சுருள் அண்டம் தோராயமாக பூமியில் இருந்து 236 மில்லியன் ஒளியாண்டு தூரத்தில் உள்ளதாக பாரம்பரிய சிகப்புவரி ஒளி அளவியல் மதிப்பீட்டு முறையில் மதிப்பிடப்பட்டுள்ளது.
# எலோய்ஸ் மம்போர்ட்



**எலோய்ஸ் மம்போர்ட்** (*Eloise Mumford*, பிறப்பு: செப்டம்பர் 24, 1986) ஒரு அமெரிக்க நாட்டு நடிகை ஆவார். இவர் லோன் ஸ்டார் என்ற தொலைக்காட்சி தொடரில் நடித்ததன் மூலம் பரிசியமான நடிகை ஆனார். இவர் இன் தி ப்ளூட், பிப்டி சேட்ஸ் ஒப் கிரே போன்ற சில திரைப்படங்களிலும் நடித்துள்ளார்.
# மனு (இந்து மதம்)

இந்து தொன்மவியலின் படி **மனு** என்பது ஒரு பதவியாகும். பிரம்மனின் ஒரு பகலான கல்பத்தில் பதினான்கு மனுக்கள் ஆட்சிபுரிவதாக குறிப்புகள் காணப்படுகின்றன. ஒரு மனுவின் ஆட்சி காலம் மனுவந்தரம் எனப்படுகிறது.  

தற்போது நடைபெறுகின்ற சுவேத வராக கற்பத்தில் சுவயம்பு, சுவாரோசிஷம், உத்தமம்,தாமசம், ரைவதம், சாக்சூசம், வைவசுவதம், சாவர்ணி, தக்ச சாவர்ணி, பிரம்ம சாவர்ணி, தர்ம சாவர்ணி, ருத்திர சாவர்ணி, ரௌசிய தேவ சாவர்ணி, இந்திர சாவர்ணி ஆகிய பதினான்கு மனுக்கள் உள்ளார்கள்.  

மனு எனும் வேர்ச்சொல்லிருந்து மனுஷ்யன், மனிதன் சொற்கள் தோன்றியது.  

## மனுக்கள்
1. சுவயம்பு மனு - **சுவயம்பு மனு** பிரம்மன் சுவேத வராக கற்பத்தில் தோற்றுவித்த முதல் மனிதர் ஆவார். இவர் சதரூபை என்பவரை மணந்து பிரியவிரதன், உத்தானபாதன் என்ற இரு மகன்களையும், ஆகுதி, பிரசூதி என்ற மகள்களையும் பெற்றார். பிறகு ஆகுதியை உருசி என்ற பிரஜாபதிக்கும், பிரசூதியை தட்சன் என்ற பிரஜாபதிக்கும் மணம் செய்வித்தார்.
1. சுவாரோசிஷம் -இவர் அக்னி தேவனின் மகன் ஆவார்.
1. உத்தமம் -இவர் உத்தானபாதன் -சுருசி தம்பதிகளின் மகன் ஆவார். இவருக்கு துருவன் என்ற சகோதரனும் உண்டு.
1. தாமசம் -இவர் ஸ்வாஷ்ட்ஷன்-உத்பலாவதி தம்பதிகளின் மகன் ஆவார்.
1. ரைவதம் -
1. சாக்சூசம் -
1. வைவசுவதம் -
1. சாவர்ணி - **சாவர்ணி** மனு சூரியன் - சாயா தேவி தம்பதிகளின் மகனாவார். இவர் எட்டாவது மனுவந்தரத்தின் அரசன்.
1. தக்ச சாவர்ணி -
1. பிரம்ம சாவர்ணி -
1. தர்ம சாவர்ணி -
1. ருத்திர சாவர்ணி - இவர் ருத்திரனின் மகனாவார்
1. ரௌசிய தேவ சாவர்ணி -
1. இந்திர சாவர்ணி-

## ஆதாரங்கள்
# சுவவலம்பன்

**சுவவலம்பன்** (Swavalamban) என்பது அமைப்புசாரா தொழிலாளர்களுக்கு ஓய்வூதியம் கிடைக்க வகை செய்யும் திட்டம் ஆகும்.  
இந்திய அரசால் 2010-11 ஆண்டு இந்திய வரவு செலவுத் திட்டத்தில் அறிவிக்கப்பட்டது. அமைப்புசாரா தொழிலாளர்களுக்கு ஓய்வூதியம் கிடைக்க வகை செய்யும், தன் கையே தனக்கு உதவி எனப்படும் இந்த திட்டத்திற்கு, 'ஸ்வவலம்பன்' என்று இந்தியில் பெயர் சூட்டப்பட்டுள்ளது.இந்த திட்டத்தின்படி, 60 வயதிற்கு மேலானவர்களுக்கு சாகும் வரை 1,000 ரூபாய் ஓய்வூதியம் கிடைக்கும். இந்த ஓய்வூதியத் திட்டம் கூலித் தொழில் செய்பவர்கள் மற்றும் தினக்கூலியாக வேலை செய்பவர்களுக்காக தயாரிக்கப்பட்டது.  

இந்த திட்டத்தில் சேர விரும்பும் கூலி வேலை செய்பவர்கள் மாதத்திற்கு நூறு ரூபாய் வீதம் 20 ஆண்டுகளுக்கு பணம் செலுத்த வேண்டும். அதன் பிறகு அவர்களுக்கு 1,000 ரூபாய் பென்ஷன் கிடைக்கும். நூறு ரூபாய்க்கு அதிகமாக கட்டினால், ஓய்வூதியமும் அதற்கேற்றாற் போல அதிகமாக கிடைக்கும். அரசின் நலத்திட்ட உதவித் தொகைகள் பயனாளிகளுக்கு நேரடியாக வங்கிக் கணக்கில் வரவு வைக்கப்படும் என அரசு அறிவித்துள்ளது.
# யாங் டி பெர்துவா நெகிரி

**யாங் டி பெர்துவா நெகிரி** (ஆங்கிலம்: *Yang di-Pertua Negeri*; மலாய்: *Yang di-Pertua Negeri*) என்பது மன்னர்களின் ஆளுமை இல்லாத மலேசிய மாநிலங்களான பினாங்கு, மலாக்கா, சபா, சரவாக் ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.  

இவரை மாநில ஆளுநர் *(Yang di-Pertua Negeri)* என்று அழைப்பார்கள். 1957-ஆம் ஆண்டு, மலேசியா சுதந்திரம் அடைவதற்கு முன்பு, மலாக்கா, பினாங்கு, சரவாக், சபா மாநிலங்களின் ஆளுநரை **கவர்னர்** என்று அழைத்தார்கள்.  

## பொது

சிலாங்கூர், திரங்கானு, கெடா, கிளாந்தான், பகாங், ஜொகூர், பேராக் மாநிலங்களின் அரசர்களைச் சுல்தான்கள் என்று அழைக்கிறார்கள். நெகிரி செம்பிலான் மாநிலத்தின் அரசரை **யாங் டி பெர்துவான் பெசார்** *(Yang di-Pertuan Besar)* என்றும், பெர்லிஸ் மாநிலத்தின் அரசரை ராஜா *(Raja)* என்றும் அழைப்பது வழக்கம்.  

ஒரு மாநிலத்தின் யாங் டி பெர்துவாவை, மலேசியாவின் மாமன்னர் யாங் டி பெர்துவான் அகோங் அவர்கள் நியமனம் செய்வார். மலேசியப் பிரதமருடன் கலந்தாலோசித்த பிறகு, அந்த நியமனத்தைச் செய்வார். ஒரு மாநிலத்தின் யாங் டி பெர்துவா, நான்கு ஆண்டு காலம் பதவி வகிப்பார். இவரை மாண்புமிகு *Tuan (Yang Terutama (T.Y.T.)* என்று அழைக்க வேண்டும்.  

### மக்களாட்சி முறைமை

இந்தப் பதவி நான்கு ஆண்டுகளுக்கு ஒரு முறை மலேசிய மாமன்னர் யாங் டி பெர்துவான் அகோங் அவர்களால் நியமிக்கப்படும் பதவி ஆகும். அந்தந்த மாநிலங்களின் முதல்வர்களின் சம்மதத்தைப் பெற்ற பின்னர், *யாங் டி பெர்துவா நெகிரி* நியமிக்கப் படுகிறார்கள்.  

பினாங்கு, மலாக்கா, சபா, சரவாக் ஆகிய மாநிலங்களில், *யாங் டி பெர்துவா நெகிரி* என்பவர்; நாடாளுமன்ற மக்களாட்சி முறைமையில் மாநிலத் தலைவராகச் செயல் படுகிறார்.  

## செயல்பாடுகள்

மாநிலச் சட்டமன்றத்தில் யாங் டி பெர்துவா நெகிரியின் முக்கியமான செயல்பாடுகள்:  

- பெரும்பான்மை பெற்ற பிரதான கட்சியின் தலைவரை முதலமைச்சராக (ஆங்கிலம்: *Ketua Menteri*; மலாய்: *Chief Minister*) நியமிப்பது;
- மாநிலத்தின் நிர்வாகக் குழு உறுப்பினர்களை (Executive Council) நியமிப்பது; (சபா மற்றும் சரவாக் மாநிலங்களில் அமைச்சரவை (Cabinet) என அழைக்கப்படுகிறது);
- மாநில அரசாங்கத்தின் துறைத் தலைவர்களை நியமிப்பது;
- மாநிலச் சட்டமன்றம் கலைக்கப் படுவதற்கு ஒப்புதல் அளிப்பது;
- மாநிலச் சட்டமன்றம் கலைக்கப் படுதலைத் தடுத்து நிறுத்துவது;
- அரச விருதுகள்; அரச பதக்கங்கள் வழங்குவது;
- மாநிலத்தில் செய்யப்பட்ட குற்றங்களுக்கு மன்னிப்பு வழங்குவது; (இந்தக் குற்றங்களில் இராணுவக் குற்றங்கள் மற்றும் சிரியா குற்றங்களுக்கு யாங் டி பெர்துவான் அகோங் மட்டுமே மன்னிப்பு வழங்க இயலும்).

## விளக்கம்

- யாங் டி பெர்துவா நெகிரி (Yang di-Pertua Negeri) எனும் பதவி மலேசியாவின் பினாங்கு, மலாக்கா, சபா, சரவாக் ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.
- யாங் டி பெர்துவான் நெகாரா (Yang di-Pertuan Negara) எனும் பதவி 1965-ஆம் ஆண்டுக்கு முன்னர் சபா, சிங்கப்பூர், புரூணை ஆகிய மாநிலங்களின் (கவர்னர்) ஆளுநரைக் குறிப்பிடும் பதவி.
- யாங் டி பெர்துவான் அகோங் (Yang di-Pertuan Agong) எனும் பதவி மலேசியா நாட்டின் பேரரசரைக் குறிப்பிடும் பதவி.

## யாங் டி பெர்துவா நெகிரி பட்டியல்

யாங் டி பெர்துவாக்களின் பட்டியல்:  

| மாநிலம் | யாங் டி பெர்துவா | பதவி அமர்வு | பட்டியல் |  |
| --- | --- | --- | --- | --- |
| மலாக்கா | அலி ரோஸ்தாம் | 04.06.2020 | யாங் டி பெர்துவா மலாக்கா |  |
| பினாங்கு | அகமது பூசி அப்துல் ரசாக் | 01.05.2021 | யாங் டி பெர்துவா பினாங்கு |  |
| சபா | ஜுஹார் மகிருடின் | 01.01.2011 | யாங் டி பெர்துவா சபா |  |
| சரவாக் | அப்துல் தாயிப் முகமட் | 01.03.2014 | யாங் டி பெர்துவா சரவாக் | } |
# 2015 பாகாப் படுகொலை



**2015 பாகாப் படுகொலை** (*2015 Baga massacre*) நைசீரியாவின் *போர்னோ* மாநிலத்தில் **பாகா** நகரிலும் அதன் சுற்றுப்புறத்திலும் சனவரி 3,2015 முதல் சனவரி 7 வரை போகோ அராம் நடத்திய, சில அறிக்கைகளின்படி இன்னமும் நடத்துகின்ற, திரள் கொலைகளும் தாக்குதல்களும் ஆகும். சனவரி 3 அன்று இந்த நகரில் சாட், நைஜர், மற்றும் நைஜீரியாத் துருப்புக்களைக் கொண்டு அமைக்கப்பட்டிருந்த பன்னாட்டு கூட்டு செயல் படைப்பிரிவு தலைமையகத்தை போகோ அராம் தாக்கினர்; தொடர்ந்து ஆயிரக்கணக்கான உள்ளூர் மக்களை போகோ அராம் போராளிகள் கடத்திச் சென்றனர்; இவர்கள் சனவரி 7 அன்று திரளாகக் கொல்லப்பட்டதாக நம்பப்படுகின்றது.  

இறந்தவர்கள் எண்ணிக்கை "கூடுதலாக" இருக்குமென்று கூறப்பட்டாலும் உண்மையான மதிப்பீடு கிட்டவில்லை; தப்பி ஓடிய உள்ளூர் அதிகாரிகளும் மக்களும் "2,000க்கும்" கூடுதலான மக்கள் கொல்லப்பட்டிருக்கலாம் அல்லது "காணப்படவில்லை" என்றும் கூறுகின்றனர்; ஆனால் சில அறிக்கைகளின்படி "குறைந்தது நூறு" உயிரிழப்புகள் நிகழ்ந்துள்ளதாகக் கூறுகின்றன. பல அரசு அலுவலர்கள் இவற்றை மறுத்துள்ளனர்; சிலர் எந்தப் படுகொலையும் நடக்கவில்லை என்றும் நைசீரியப் படைகள் போராளிகளை எதிர்த்து துரத்தி விட்டதாகவும் கூறுகின்றனர். இதனை உள்ளூர் அலுவலர்களும் மக்களும் தப்பிவந்தவர்களும் பன்னாட்டு ஊடகங்களும் மறுக்கின்றனர்.  

பாகாவும் குறைந்தது 16 மற்ற ஊர்களும் எரியூட்டி அழிக்கப்பட்டதாகவும் 35,000 மக்கள் இடம்பெயர்ந்துள்ளதாகவும் கூறப்படுகின்றது. சாட் ஏரியை கடக்கையில் பலர் மூழ்கி இறந்ததாகவும் இந்த ஏரியின் தீவுகளில் பலர் அடைபட்டிருப்பதாகவும் கூறப்படுகின்றது. இந்தத் தாக்குதல்கள் மூலம் போகோ அராம் போர்னோ மாநிலத்தில் 70% பகுதிகளில் தனது ஆதிக்கத்தை நிலைநாட்டியுள்ளது.  

## மேற்சான்றுகள்
# தஞ்சாவூர்ப் பெருவழிகள்

**தஞ்சாவூர்ப் பெருவழிகள்** என்பவை பழந்தமிழகத்தில் தஞ்சாவூர் நகரைத் தொலைவிலுள்ள நகரங்களோடு இணைத்த வழிகளாகும்.  

## கல்வெட்டுக் குறிப்புகள்
### குரங்காடுதுறை கோயில்
தஞ்சாவூர் மாவட்டத்தில் தஞ்சாவூர்-மயிலாடுதுறை சாலையில் உள்ள ஆடுதுறை என்னும் திருக்குரங்காடுதுறை மகாதேவற்குத் திருவிளக்குகள் வைக்கக் குலோத்துங்க சோழனின் 14ஆம் ஆட்சியாண்டில், அம்பர் நாட்டவர் சிலரால் நன்கொடையாக வழங்கப்பெற்ற நிலத்தின் நான்கெல்லையைப் பற்றிக்கூறும்போது பெருவழி பற்றிய கல்வெட்டுக்குறிப்பு காணப்படுகிறது.  

இதே கோயிலில் காணப்பெறும் மற்றொரு துண்டுக்கல்லில் 'தஞ்சாவூர்ப் பெருவழி வடக்கும்' என்ற குறிப்பு உள்ளது.  

### முனியூர் சிவன் கோயில்
தஞ்சாவூர் மாவட்டம் அவளிவணல்லூர்க்கு அருகிலுள்ள முனியூர் சிவன் கோயிலுள்ள மூன்றாம் இராசராசசோழனின் நான்காம் ஆண்டுக் கல்வெட்டில் மற்றொரு தஞ்சாவூர்ப் பெருவழி பற்றிய குறிப்பு உள்ளது.
# வார்ப்புரு:மைசூர் அரசர்கள்

<noinclude></noinclude>{| cellpadding="0" cellspacing="0"  
! | மைசூர் அரசர்கள்  

|-  
****விசயநகர அரசுக்கு உட்பட்டவர்கள்****

| யதுராய உடையார் | 1399-1423 |  |
| --- | --- | --- |
| முதலாம் சாமராச உடையார் | 1423-1459 |  |
| முதலாம் திம்மராச உடையார் | 1459-1478 |  |
| இரண்டாம் சாமராச உடையார் | 1478-1513 |  |
| மூன்றாம் சாமராச உடையார் | 1513-1553 |  |
| **தன்னாட்சி பெற்றவர்கள்** |  |  |
| இரண்டாம் திம்மராச உடையார் | 1553-1572 |  |
| நான்காம் சாமராச உடையார் | 1572-1576 |  |
| ஐந்தாம் சாமராச உடையார் | 1576-1578 |  |
| முதலாம் இராச உடையார் | 1578-1617 |  |
| ஆறாம் சாமராச உடையார் | 1617-1637 |  |
| இரண்டாம் இராச உடையார் | 1637-1638 |  |
| முதலாம் நரசராச உடையார் | 1638-1659 |  |
| தொட்ட தேவராச உடையார் | 1659-1673 |  |
| சிக்க தேவராச உடையார் | 1673-1704 |  |
| இரண்டாம் நரசராச உடையார் | 1704-1714 |  |
| முதலாம் தொட்ட கிருட்டிணராச உடையார் | 1714-1732 |  |
| ஏழாம் சாமராச உடையார் | 1732-1734 |  |
| **ஐதரலி,திப்புசுல்தானுக்கு அடங்கிய உடையார்கள்** |  |  |
| இரண்டாம் கிருட்டிணராச உடையார் | 1734-1766 |  |
| நஞ்சராச உடையார் | 1766-1772 |  |
| எட்டாம் சாமராச உடையார் | 1772-1776 |  |
| ஒன்பதாம் சாமராச உடையார் | 1776-1796 |  |
| **பிரித்தானியருக்கு அடங்கிய உடையார்கள்** |  |  |
| மூன்றாம் கிருட்டிணராச உடையார் | 1796-1868 |  |
| பத்தாம் சாமராச உடையார் | 1881-1894 |  |
| நான்காம் கிருட்டிணராச உடையார் | 1894-1940 |  |
| செயசாமராச உடையார் | 1940-1950 |  |
| **கௌரவ அரச உடையார்கள்** |  |  |
| செயசாமராச உடையார் | 1950-1974 |  |
| சிறீகண்ட உடையார் | 1974-2013 |  |
| யதுவீர் கிருட்டிணதத்த சாமாரச உடையார் | 2015- | } |
|}
# யாங் டி பெர்துவா நெகிரி பட்டியல்

**யாங் டி பெர்துவா** (ஆங்கிலம், மலாய் மொழி: ***Yang di-Pertua***) என்பவர், மலேசியாவில் மலாக்கா, பினாங்கு, சரவாக், சபா மாநிலங்களின் ஆளுநர் ஆவார். 1957-ஆம் ஆண்டு, மலேசியா சுதந்திரம் அடைந்தது. அதற்கு முன்பு, ஒரு மாநிலத்தின் ஆளுநரை **கவர்னர்** என்று அழைத்தார்கள். சுதந்திரம் அடைந்த பின்னர், அவரை மாநில ஆளுநர் *(Yang di-Pertua Negeri)* என்று அழைக்கிறார்கள்.  

சிலாங்கூர், திரங்கானு, கெடா, கிளாந்தான், பகாங், ஜொகூர், பேராக் மாநிலங்களின் அரசர்களை சுல்தான்கள் *(Sultan)* என்றும்; நெகிரி செம்பிலான் மாநிலத்தின் அரசரை யாங் டி பெர்துவான் பெசார் *(Yang di-Pertuan Besar)* என்றும்; பெர்லிஸ் மாநிலத்தின் அரசரை ராஜா *(Raja)* என்றும் அழைப்பது வழக்கம்.  

## தற்போதைய யாங் டி பெர்துவாக்கள்

### பினாங்கு
**பினாங்கு யாங் டி பெர்துவா பட்டியல்**  

1957-ஆம் ஆண்டு தொடங்கி 2022-ஆம் ஆண்டு வரையிலான பினாங்கு மாநிலத்தின் யாங் டி பெர்துவா பட்டியல்: *<small>(2022 ஆகஸ்டு மாதம், இற்றை செய்யப்பட்டது.)</small>*  

| நிலை | தோற்றம் | யாங் டி பெர்துவா | பதவி காலம் |
| --- | --- | --- | --- |
| **1** | ராஜா ஊடா ராஜா முகமது |  |  |
| **2** | சையது செ சகாபுடின் |  |  |
| **3** | சையது செ அசான் பராக்பா |  |  |
| **4** | சார்டோன் சுபிர் |  |  |
| **5** | அவாங் அசான் |  |  |
| **6** | அம்டான் செயிக் தாகிர் |  |  |
| **8** | அகமது புசி அப்துல் ரசாக் | *தற்சமயம்* | } |

### மலாக்கா
**மலாக்கா மாநிலத்தின் யாங் டி பெர்துவாக்கள்**  

1957-ஆம் ஆண்டு தொடங்கி 2021-ஆம் ஆண்டு வரையிலான மலாக்கா மாநிலத்தின் யாங் டி பெர்துவா பட்டியல்: *<small>(2022 ஆகஸ்டு மாதம், இற்றை செய்யப்பட்டது.)</small>*  

| நிலை | தோற்றம் | யாங் டி பெர்துவா | பதவி காலம் |
| --- | --- | --- | --- |
| **1** | லியோங் இயூ கோ |  |  |
| **2** | அப்துல் மாலிக் யூசுப் |  |  |
| **3** | அப்துல் அசிஸ் அப்துல் மஜித் |  |  |
| **4** | சையத் சாகிருதீன் சையத் அசன் |  |  |
| **5** | சையத் அகமது சையத் மகமூத் சகாபுதீன் |  |  |
| **6** | முகமது கலீல் யாக்கோப் |  |  |
| **7** | முகமது அலி ரோஸ்தாம் | இன்றும் பதவியில் | } |

### சபா
சபா மாநிலத்தின் யாங் டி பெர்துவாக்கள்  


### சரவாக்
சரவாக் மாநிலத்தின் யாங் டி பெர்துவாக்கள்
# ஆயர் லேலே


**ஆயர் லேலே** (ஆங்கிலம், மலாய் மொழி: **Air Leleh**) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு சிறுநகரம். இந்த நகரம் மலாக்கா மாநகரத்தின் புறநகர்ப் பகுதியில் அமைந்து இருப்பதால், அண்மைய காலங்களில் மிகத் துரிதமான வளர்ச்சி கண்டு வருகிறது.  

## அருகாமை இடங்கள்

- பத்து அம்பார்
- கம்போங் டாலாம்
- கம்போங் ஜாவா
- கம்போங் ஜாவா லாப்பிஸ்
- கம்போங் ஜாவா உலு
- கம்போங் ஜெலுத்தோங் லாமா
- கம்போங் ஜெலுத்தோங் லாவுட்
- கம்போங் ஜெலுத்தோங்
- கம்போங் லாவுட்
# பாச்சாங்


**பாச்சாங்** (ஆங்கிலம், மலாய் மொழி: ***Bachang***) என்பது மலேசியாவின், மலாக்கா மாநிலத்தின், மலாக்கா தெங்ஙா மாவட்டத்தில் உள்ள ஒரு சிறுநகரம். இந்த நகரம் மலாக்கா மாநகரத்தின் புறநகர்ப் பகுதியில் அமைந்து இருக்கிறது. பத்து பிரண்டாம் விமான நிலையத்தில் இருந்து 3 கி.மீ. தொலைவில் இருக்கிறது.  

முன்பு கிராமப் பகுதியாக இருந்தது. இப்போது இந்த இடத்தில் நிறைய தொழிற்சாலைகள் உருவாக்கப்பட்டுள்ளன. மலாக்காவில் மிகத் துரிதமான வளர்ச்சி பெற்று வரும் இடங்களில் இதுவும் ஒன்றாகும்.  

## அருகில் இருக்கும் இடங்கள்
- 
- கம்போங் சாராங் ஹேலாங்
- பத்து பிரண்டாம்
- கம்போங் பாசிர் பூத்தே
- மாலிம்
- கம்போங் பெங்காலான் பத்து
- கம்போங் தெங்ஙா
- கம்போங் சுங்கை பூத்தாட்
- கம்போங் தாம்பாக்
- கம்போங் பிரிங்கிட்
- புக்கிட் பாரு
- புலாவ் சாமாக்
- கம்போங் மோர்ட்டன்

## அருகில் இருக்கும் பட்டணங்கள்

- பத்து பிரண்டாம்
- புக்கிட் பெருவாங்
- செங்
- மாலிம் ஜெயா
- பிரிங்கிட்
- மலாக்கா நகரம்
# அமோனியம் அசைடு



**அமோனியம் அசைடு** (*Ammonium azide*) என்பது NH<sub>4</sub>N<sub>3</sub> என்ற மூலக்கூறு வாய்பாடு கொண்ட ஒரு வேதிச் சேர்மமாகும்.  
இது அமோனியா உப்பு மற்றும் ஐதரசோயிக்கமில உப்பு இவற்றின் சேர்க்கையால் உருவானதாகும். மற்ற அசைட்டு உப்புகளைப் போலவே இந்தக் குறை உணர்வு மிக்க, நிறமற்ற படிகரூப உப்பும் சக்திவாய்ந்த வெடிவுப்பாகும். உடலியக்க செயல் வினை மிக்கதான அம்மோனியமசைட்டை உட்சுவாசிப்பதால் தலைவலியும் படபடப்பும் உண்டாகும். இது முதன்முதலில் 1890 ஆம் ஆண்டில் தியோடர் கர்டியசு என்பவரால் மற்ற அசைட்டுகளுடன் இனைந்து கண்டறியப்பட்டது.  

## அமைப்பு

அம்மோனியமசைட்டு ஒரு அயனிச் சேர்மமாகும். தண்ணீரில் சிறிதளவே கரைகிறது. அம்மோனியமசைட்டின் எடையளவில் 93% நைட்ரசன் உள்ளது. இவ்வுப்பு அம்மோனியம் நேர்மின் அயனியும் அசைட்டு எதிர்மின் அயனியும் கலந்த சேர்மமாக காணப்படுகிறது. நான்கசீனின் அமைப்பு மாற்றியனாக அம்மோனியமசைட்டு உள்ளது.
# மரண கானா விஜி



**மரண கானா விஜி** என்ற பெயரால் பெரிதும் அறியப்படும் **கானா விஜி** தமிழ்த் திரைப்படங்களில் பின்னணிப் பாடகர் ஆவார். கானா பாடல்கள் என்ற இசைவகையில் மிகச் சிறந்த பாடலாசிரியராகவும் பாடகராகவும் விளங்குகிறார். கலியுகம் எனும் திரைப்படத்தில் *அஜலா உஜலா* என்ற பாடல் மூலம் பிரபலமானார்.  

## பெயர்
தமிழ்நாட்டின் மெரீனா கடற்கரையில் பெற்றவர்களால் கைவிடப்பட்டு கால்கள் ஊனமுற்ற, பெயர் இல்லாத சிறுவனாக இருந்தபோது, விஜி என்ற பெண் இவரைச் சிறிது காலம் வளர்த்துள்ளார். அதனால் விஜி பையன் என்று துவங்கி அந்தப் பெண்ணின் மரணத்துக்குப்பின் இவருக்கு விஜி என்ற பெயருக்குக் காரணமாகவும் அப்பெண்ணிருக்கிறார்  

## மேற்சான்றுகள்
# மாச்சாப் பாரு


**மாச்சாப் பாரு** (ஆங்கிலம், மலாய் மொழி: ***Machap Baru***) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சிறுநகரம். இதைச் சிறுநகரம் என்று அழைப்பதைவிட புதுக்கிராமம் என்றே பலரும் அழைக்கின்றனர். 2011-ஆம் ஆண்டில் இதன் மக்கள் தொகை ஏறக்குறைய 5000.  

இங்கு வாழ்பவர்களில் பெரும்பாலோர் ஹாக்கா சீன மொழியைப் பேசும் சீனர்களாவர். மிகக் குறைந்த எண்ணிக்கையிலான மலாய்க்காரர்கள், இந்தியக் குடும்பங்கள் இருக்கின்றன. பெரும்பாலோர் விவசாயத் தொழிலும், ரப்பர், செம்பனை உற்பத்தித் துறைகளிலும் ஈடுபட்டுள்ளனர்.  

இந்தக் கிராம நகரம், மலாக்கா மாநகரத்தில் இருந்து 30 கி.மீ.; அலோர் காஜா நகரத்தில் இருந்து 14 கி.மீ.; ஜாசின் நகரத்தில் இருந்து 19 கி.மீ. தொலைவிலும் இருக்கிறது. மிக அருகில் இருப்பது டுரியான் துங்கல் சிறு நகரமாகும். 12 கி.மீ. தொலைவில் இருக்கிறது.  

## வரலாறு

1948 ஜூன் 18-ஆம் தேதி, மலாயாவில் அவசரகாலம் பிரகடனம் செய்யப்பட்டது. கிராமப் புறங்களிலும், சிறுநகர்ப் புறங்களிலும் வாழ்ந்த மக்கள் புதுக் கிராமங்களில் குடி அமர்த்தப்பட்டனர். அந்தக் கால கட்டத்தில்தான் இந்த மாச்சாப் பாரு புதுக் கிராமம் உருவாக்கப்பட்டது.  

1960-ஆம் ஆண்டு வரையில் மலாயாவை ஆட்சி செய்த பிரித்தானியர்களும் உள்நாட்டுத் தலைவர்களும், மாச்சாப் சுற்றுவட்டாரங்களில் கம்யூனிஸ்டுகளைத் ஒழிப்பதில் தீவிரம் காட்டினர். அதன் விளைவாக, மாச்சாப் சுற்றுவட்டாரப் பொது மக்கள் மாச்சாப் பாரு புதுக் கிராமத்தில் குடியேற்றம் செய்யப்பட்டனர்.  

### வனவிலங்கு சமையல்

வனவிலங்கு சமையல் உணவுகளுக்கு மாச்சாப் பாரு பிரசித்தி பெற்றது. இங்குள்ள சில உணவகங்களில், உடும்பு, காட்டுப் பன்றிகள், காட்டு மான்கள், பாம்புகள் போன்ற வனவிலங்குகள் சமைத்துக் கொடுக்கப்படுகின்றன. தொலைதூர சிங்கப்பூர்ப் பயணிகளும் உள்நாட்டு மக்களும் இந்த உணவுகளுக்காக வருகை தருகின்றனர்.  

அருகிவரும் இந்த உயிரினங்கள் மாச்சாப் பாருவின் சுற்றுப்புற காட்டுப் பிரதேசங்களில் அதிகமாகக் கிடைக்கின்றன. சட்டவிரோதமாக நடைபெறும் இந்தச் செயல்களைக் கட்டுப்படுத்த வனவிலங்கு பாதுகாப்பு அதிகாரிகளும் அவ்வப்போது ஒழுங்கு நடவடிக்கைகளை எடுத்து வருகின்றனர்.  

மாச்சாப் எனும் பெயரில் மூன்று இடங்கள் உள்ளன. 1. மாச்சாப் 2. மாச்சாப் பாரு 3. மாச்சாப் உம்பு  

## அருகிலுள்ள நகரங்கள்

- சிலாண்டார்
- டுரியான் துங்கல்
- தெபோங்
- மலாக்கா பீண்டா
- பத்து பிரண்டாம்

## அருகிலுள்ள கிராமங்கள்

- கம்போங் பெர்மாத்தாங் ஆயர் பாசிர்
- கம்போங் மாச்சாப் லாமா
- கம்போங் ஆயர் பாசிர்
- கம்போங் ஆயர் பாங்கோங்
# நியூகாசில், நியூ சவுத் வேல்சு


**நியூகாசில்** (*Newcastle*) பெருநகர் ஆத்திரேலியாவின் நியூ சவுத் வேல்ஸ் மாநிலத்தின் இரண்டாவது பெரிய மக்கள்தொகை கொண்ட ஒரு நகரம் ஆகும். இப்பெருநகர் நியூகாசில் நகர், லேக் மக்குவாரி உள்ளூராட்சிப் பகுதிகளையும் உள்ளடக்கியுள்ளது.  

சிட்னி நகரில் இருந்து 162 கி.மீ. வடகிழக்கே, ஹன்டர் ஆற்றின் வாயிலில் அமைந்துள்ள நியூகாசில், ஹன்டர் பிராந்தியத்தில் ஒரு சிறப்பு மிக்க நகரம் ஆகும். நிலக்கரிக்குப் பேர் போன இப்பிரதேசம், உலகிலேயே அதிகூடிய அளவு நிலக்கரி ஏற்றுஅதியாகும் துறைமுக நகரமும் ஆகும். 200-10 காலப்பகுதில் இப்பிரதேசத்தில் இருந்து 97 மில்.தொன் நிலக்கரி ஏற்றுமதி செய்யப்பட்டது.
# ஆத்திரேலியா விளையாட்டரங்கம்


**ஆத்திரேலியா விளையாட்டரங்கம்** (*Stadium Australia*), விளம்பர ஆதரவுக்காக **ஏ.என்.செட். விளையாட்டரங்கம்** (*ANZ Stadium*) என அழைக்கப்படும் பல-நோக்கு விளையாட்டரங்கம் ஆத்திரேலியாவின் சிட்னிநகரின் சிட்னி ஒலிம்பிக் பூங்கா என்ற புறநகர்ப் பகுதியில் அமைந்துள்ளது. பொதுவாக "ஒலிம்பிக் விளையாட்டரங்கம்" (*Olympic Stadium*) என அழைக்கப்படும் இது 1999 ஆம் ஆண்டில் A$690 மில்லியன் செலவில் 2000 கோடைக்கால ஒலிம்பிக் விளையாட்டுப் போட்டிகள் நடத்தும் பொருட்டு அமைக்கப்பட்டது.  

ஆரம்பத்தில் இவ்வரங்கம் 110,000 பார்வையாளர்களைக் கொள்ளக்கூடியதாக, உலகிலேயே மிகப் பெரிய ஒலிம்பிக் அரங்கம் ஆகவும், ஆத்திரேலியாவின் மிகப் பெரிய விளையாட்டரங்கமாகவும் அமைக்கப்பட்டது. 2003 ஆம் ஆண்டில் இதன் வடக்கு மற்றும் தெற்கு பகுதிகள் குறுக்கப்பட்டு, நகரக்கூடிய இருக்கைகளைக் கொண்டு மீளமைக்கப்படது. இதனால் இவ்வரங்கின் இருக்கைகளின் எண்ணிக்கை நீள்சதுர அமைப்பிற்கு 83,500 ஆகவும், நீள்வட்ட அமைப்பிற்கு 82,500 ஆகவும் குறைந்தது. இது தற்போது மெல்பேர்ண் துடுப்பாட்ட அரங்கிற்கு அடுத்தபடியாக ஆத்திரேலியாவின் இரண்டாவது பெரிய விளையாட்டரங்கமாக உள்ளது.
# நியூ லைன் சினிமா



***நியூ லைன் சினிமா தயாரிப்புகள் இங்க்* **, பொதுவாக **நியூ லைன் சினிமா** என்று அழைக்கப்படுவது, ஒரு அமெரிக்கத் திரைப்பட தயாரிப்பு நிறுவனமாகும். 1967-இல் இராபர்ட் சேய் ஆல் திரைப்பட வினியோக நிறுவனமாக ஆரம்பிக்கப்பட்டு பின்னர் தனிப்பட்ட திரைப்படத் தயாரிப்பு நிறுவனமாக மாறியது. வார்னர் புரோஸ். நிறுவனத்துடன் 2008-இல் இணைந்தது.
# மஸ்ஜித் தானா


**மஸ்ஜித் தானா** (ஆங்கிலம், மலாய் மொழி: ***Masjid Tanah***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு துணை மாவட்டம் ஆகும். இது ஒரு முக்கியமான நகரமாகவும் உள்ளது. இந்த நகரம் மலாக்கா நீரிணையைச் சார்ந்த ஒரு கடற்கரை நகரமாகும். மலாக்கா மாநகரத்தில் இருந்து 30 கி.மீ., கோலாலம்பூரில் இருந்து 102 கி.மீ. தொலைவிலும் இருக்கிறது.  

மஸ்ஜித் தானா எனும் பெயர் *மஸ்ஜித்* மலாய் மொழி: *Masjid*), *தானா* மலாய் மொழி: *Tanah*) எனும் சொற்களில் இருந்து உருவானது. *மஸ்ஜித்* என்றால் பள்ளிவாசல். *தானா* என்றால் மண். 1500-களில் இந்த இடம் ஒரு மீன்பிடி கிராமமாக இருந்துள்ளது.  

## வரலாறு
1800-களில் இந்தியா, குஜராத்தில் இருந்து, இங்கு வந்த ஷெயிக் என்பவர் ஒரு பள்ளிவாசலைக் கட்டி இருக்கிறார். அவருக்குப் பின் ஹாஜி சூலோங் பின் சிபெங் என்பவரும் அந்தப் பள்ளிவாசலைச் செப்பனிட்டு வந்துள்ளார். துரதிர்ஷ்டவசமாக, 1830-இல் இந்தப் பள்ளிவாசல் இடிக்கப்பட்டு விட்டது. இருப்பினும், 1951-இல் அந்தப் பள்ளிவாசல் மறுபடியும் கட்டப்பட்டது.  

மஸ்ஜித் தானாவில் இருக்கும் ஒவ்வொரு கிராமத்திற்கும் ஒரு கிராமத் தலைவர் இருக்கிறார். கிராமங்களுக்கு தாவரங்களின் பெயர்கள் சூட்டப்பட்டு உள்ளன. மலாக்காவின் பெயர் வந்த வகையில், இங்குள்ள கிராமங்களுக்கும் தாவரங்களின் பெயர்கள் வைக்கப்பட்டு இருக்கலாம். மலாக்காவிற்கும் ஒரு மரத்தின் பெயர்தான் வைக்கப்பட்டு உள்ளது.  

### பெங்காலான் பாலாக் கடற்கரை

மஸ்ஜித் தானா நகர்ப்பகுதி, நெகிரி செம்பிலான் மாநிலத்திற்கு மிக அருகாமையில் இருப்பதால், இங்கு வாழ்பவர்களில் பெரும்பாலோர் அந்த மாநிலத்தில் இருந்து புலம் பெயர்ந்தவர்களாகவே இருக்கிறார்கள். நெகிரி செம்பிலான் மாநிலத்தின் அடாட் பெர்பாத்தே *(Adat Perpatih)* கலாசார முறையையும் இவர்கள் பின்பற்றி வருகின்றனர்.  

இந்த நகருக்கு அருகில் சுங்கை ஊடாங் எனும் நகரம் இருக்கிறது. 1990-களில் அங்கே ஓர் எண்ணெய் சுத்தி செய்யும் தொழிற்சாலையை நிர்மாணிப்பதற்கு அரசாங்கம் தீர்மானித்தது. அந்தத் தாக்கத்தினால், மஸ்ஜித் தானாவின் வீடு நில உடைமைகளின் விலையும் உயர்வு கண்டது.  

மஸ்ஜித் தானாவில் இருந்து 7 கி.மீ. தொலைவில், பிரசித்தி பெற்ற பெங்காலான் பாலாக் கடற்கரை உள்ளது. தஞ்சோங் பிடாரா, கோலா சுங்கை பாரு சிறுநகரங்களுக்கு அருகிலும் கடற்கரைகள் உள்ளன.  

## அருகிலுள்ள நகரங்கள்

- ராமுவான் சீனா பெசார்
- கோலா சுங்கை பாரு
- சுங்கை பாரு தெங்ஙா
- சுங்கை பாரு உலு
- சுங்கை பாரு லிலிர்

## படத் தொகுப்பு
# நூப்ரா பள்ளத்தாக்கு


33 மீட்டர் உயரச் சிலை, நூப்ரா பள்ளத்தாக்கு]]  

**நூப்ரா பள்ளத்தாக்கு** இந்தியாவின் லடாக் பள்ளத்தாக்கின் வட கிழக்கில் அமைந்துள்ள ஒரு வருவாய் வட்டம் ஆகும். இவ்வட்டத்தில் துர்டுக் ஊராட்சி ஒன்றியம் உள்ளது. இது லே மாவட்டத்தின் நிர்வாகத் தலைமையிடமான லே நகரத்திலிருந்து 150 கி.மீ. தூரத்தில் அமைந்துள்ளது. இந்த பள்ளத்தாக்கின் சராசரி உயரம் ஏறத்தாழ 10,000 அடி (3048 மீ). இந்த பள்ளத்தாக்கிற்கு செல்ல லே நகரத்தில் இருந்து கார்துங்க் லா கணவாய் வழியாக பயணம் செய்ய வேண்டும். இந்திய சுற்றுலாப் பயணிகளுக்கு அனுமதிச்சீட்டு தேவையில்லை. வெளிநாட்டு சுற்றுலாப் பயணிகளுக்கு அனுமதிச்சீட்டு தேவைப்படுகிறது.  

## அமைவிடம்
சியோக் ஆறு, நூப்ரா அல்லது சியாச்சின் ஆற்றுடன் கலக்குமிடத்தில் நூப்ரா சமவெளி அமைந்துள்ளது. நூப்ரா சமவெளி லடாக் மற்றும் காரகோர மலைத்தொடர்களைப் பிரிக்கிறது. இது கடல் மட்டத்திலிருந்து 10,000 அடி (3,000 மீட்டர்) உயரத்தில் அமைந்துள்ளது. லே நகரத்திற்கு வடக்கே கார்துங்க் லா கணவாய் வழியாக 160 கிலோ மீட்டர் தொலைவில் நூப்ரா சமவெளி உள்ளது..  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 3606 குடியிருப்புகள் கொண்ட நூப்ரா வருவாய் வட்டத்தின் மொத்த மக்கள் தொகை 22,433 ஆகும். அதில் ஆண்கள் 13,740 மற்றும் பெண்கள் 8,693 ஆகவுள்ளனர். பாலின விகிதம் 1000 ஆண்களுக்கு 633 பெண்கள் வீதம் உள்ளனர். சராசரி எழுத்தறிவு 72.06%. பட்டியல் சமூகத்தவரும், பழங்குடியினரும் முறையே 67 மற்றும் 16,455 ஆக உள்ளனர். நூப்ரா பள்ளத்தாக்கு வருவாய் வட்டத்தில் [[பௌத்தம்|பௌத்தர்கள் 47.43%, இசுலாமியர்கள் 33%, இந்து சமயத்தவர்கள் 18.53% மற்றும் பிறர் 0.70% ஆகவுள்ளனர்.  

## வரலாறு
1947 இந்திய பாகிஸ்தான் போரின் போது, கில்ஜித்-பல்டிஸ்தான் பகுதிகளை பாகிஸ்தான் ஆக்கிரமித்து கொண்டது. பின்னர் 1971 இந்திய-பாகிஸ்தான் போரின் முடிவில் பல்டிஸ்தான் பகுதியில் இருந்த நூப்ரா பள்ளத்தாக்கின் சாளுங்கா, தியாக்சி, துர்டுக், தாங் உள்ளிட்ட நான்கு கிராமங்களை இந்தியா கைப்பற்றி ஜம்மு காஷ்மீர் மாநிலத்துடன் இணைத்தது. பின்னர் 2019ஆம் ஆண்டில் லடாக் ஒன்றியப் பகுதியில் இணைக்கப்பட்டது.  
## புவியியல்

இது உயரமான குளிர் பாலைவனமாக காணப்படுகிறது. இங்கு மிகக்குறைவான தாவர வகைகளே உள்ளன. இங்குள்ள கிராமங்களில் கோதுமை, பார்லி, பட்டாணி, கடுகு, ஆப்பிள்கள், அக்ரூட் பருப்புகள், ஆப்ரிகாட் ஆகியன விளைகின்றன. இங்கு பெரும்பாலான மக்கள் பௌத்த மதத்தினர் ஆவர்.  

நூப்ரா பள்ளத்தாக்கின் மேற்கில் குறைந்த உயரத்தில் உள்ள பகுதிகள் இந்தியா-பாகிஸ்தான் எல்லையில் அமைந்துள்ளன. இதன் வடக்கில் சியாச்சின் பனிமலை அமைந்துள்ளது. இங்கு சியோக் ஆறு பாய்கிறது. சஸ்ஸேர் கணவாயும் கரகோரம் கணவாயும் வடமேற்கில் அமைந்துள்ளன. முற்காலத்தில் இப்பகுதி மேற்கு சீனாவின் சிஞ்சியாங், நடு ஆசியா ஆகிய பகுதிகளுக்கு வர்த்தக வழியாக இருந்தது.  

நூப்ரா பள்ளத்தாக்கிற்குள் நுழைய ஆண்டு முழுவதும் அனுமதிக்கப்படுகிறது. இங்கு உலகின் மிக அதிக உயரத்திலுள்ள சாலை உள்ளது.  

## கல்வி
இங்குள்ள மக்களுக்கு நல்ல, தரமான கல்வி கிடைக்கவில்லை. இங்குள்ள மோசமான வானிலை காரணமாக அரசாங்கத்தால் நிலையான பள்ளிகளை அமைக்க முடியவில்லை. நூப்ரா பிராந்தியத்தில் மிக சில அரச சார்பற்ற தொண்டு நிறுவனங்கள் செயல்பட்டு வருகின்றன. கர்மபூமி எனும் அரசு சாரா தொண்டு நிறுவனம், கல்வி, வேலைவாய்ப்பு ஆகியவற்றுக்கு உதவும் பணியில் இறங்கியுள்ளது.  

## படக்காட்சிகள்